Mi nga taɣuri talqayant i wungal amaynut n unaggal yettwasnen aṭas deg unnar n tsekla aladɣa di tira n wungalen-is, negza-d deg-s aṭas n yisental i ɣef d-yewwi taḥekkayt n wungal-a, ẓẓeḍen yisental-agi akked d tḥekkayt am sensla. ad d-naf aṭas n yisental i ɣef d-yemmeslay umaru, d isental iccuden ɣer tmetti taqbaylit, d acu kan asentel agejdan i ɣef yebna unnagal ungal-is d asentel n tsertit n tmurt n Lezzayer assa, d ugur yellan seg zik d tamagit, anda iqbayliyen ad tt-ḥaraben ɣef laṣel-nsen, akken ur tmeḥḥu ara tmagit. ɣef waya ad d-neɛreḍ ad d-nebder asentel agejdan s telqayt akked d isental inaddayen yiwen yiwen s limarat-iten-id-imalen.